

 **OPĆINA VITEZ**

**Smjernice za aplikante - organizacije civilnog društva (OCD) u okviru javnog poziva za predaju projektnih prijedloga na području općine Vitez**

Cilj ovih smjernica je davanje jasnih uputa svim potencijalnim aplikantima i zainteresiranim subjektima o procesu podnošenja projektnih prijedloga u okviru javnog poziva za organizacije civilnog društva/nevladine organizacije za predaju prijedloga projekata.

**Kratak opis projekta**

Osnovna namjera projekta je da se održi transparentan, razvojno orijentiran i projektni pristup financiranju OCD iz proračuna JLS koji doprinosi ostvarivanju lokalnih prioriteta u skladu sa strategijama razvoja.

**Cilj** projekta je dalje jačanje partnerstva između lokalnih vlasti i civilnog društva širenjem uspješnog modela transparentnog projektnog financiranja organizacija civilnog društva (OCD) iz proračuna općine Vitez, usmjerenog ka većem građanskom učešću u procesima donošenja odluka i unapređenju pružanja usluga u lokalnim zajednicama.

**Lokacije na kojima se projekti implementiraju**

Projekti se implementiraju na teritoriji općine Vitez.

1. **Opći cilj poziva za predaju prijedloga projekata i prioriteti**

Opći cilj ovog poziva je dalje jačanje partnerskih odnosa između organizacija civilnog društva i JLS izgradnjom svijesti o korisnosti međusobne suradnje i poticanju održivog dijaloga, a sve u cilju pružanja boljih usluga lokalnoj zajednici.

Tematske oblasti, kao što su socijalne usluge za one najranjivije, socijalna inkluzija, ravnopravnost spolova, zaštita okoline, kultura, sport, mladi i slično su u fokusu Strategije razvoja općine Vitez 2022.-2027.godina

Ovo je prilika da se pozovu sve organizacije civilnog društva (OCD) / nevladine organizacije (NVO) iz Bosne i Hercegovine da dostave prijedloge projekata koji su u vezi sa razvojnim ciljevima općine Vitez. Prioritetna oblast na području općine Vitez je:

**1. EKOLOGIJA I OČUVANJE ŽIVOTNE SREDINE**

1.1. Projekti koji doprinose unapređenju i zaštiti okoliša (kroz zelene ideje do ekološke općine)

**2. SOCIJALNA POLITIKA I ZDRAVSTVO**

2.1. Projekti koji imaju za cilj zaštitu fizičkog i mentalnog zdravlja djece i mladih, osoba sa teškoćama u razvoju, osoba sa invaliditetom, dijabetičara i drugih osoba koje potrebuju brigu i pomoć lokalne zajednice;

2.2. Podrška projektima koji imaju za fokus osobe treće životne dobi;

**3. KULTURA I SPORT**

3.1. Projekti promocije kulturno-umjetničkog stvaralaštva i uključivanje stanovništva u kulturne sadržaje (folklor, kulturno naslijeđe, rukotvorine, manifestacije, promocije knjiga, predstave...);

3.2. Projekti koji doprinose uključenju djece i mladih u sportske aktivnosti u cilju zdravog razvoja života;

3.3. Sportski programi obuke neplivača

**4. MLADI**

4.1. Projekti koji doprinose modelima prevencije mladih (zaštita reproduktivnog zdravlja mladih, zaštita mentalnog zdravlja, i drugih oblika prevencije mladih…);

4.2. Projekti podrške mladim u ruralnim područjima općine;

4.3. Projekti koji imaju za cilj sigurnost mladih na društvenim mrežama;

4.4. Projekti koji doprinose društvenim i zabavnim sadržajima za mlade (festivali, ulična umjetnost, predstave, koncerti, škola crtanja…);

4.5. Podrška projektima edukacije iz oblasti naprednih tehnologija.

**5.OSTALO**

5.1. Podrška projektima koji razvijaju ideje svih oblika turizma

**Iznosi financijskih sredstava (grantova) za projekte**

Ukupan iznos raspoloživih financijskih sredstava za ovaj javni poziv iznosi 96.300,00 KM. Sredstva po ovom Javnom pozivu dodijeliti će se sa sljedećeg transfera Proračuna općine Vitez za 2025.g.:

- transfer za sport................51.300,00 KM

- transfer za udruge…………..27.000,00 KM

- transfer za kulturu…………..18.000,00 KM

**Iznos sredstava za odobrene projekte ne može biti manji od 2.000,00 KM niti veći od 13.000 ,00 KM po jednom projektu. Jedna organizacija civilnog društva može podnijeti više projektnih prijedloga, s tim da se mogu odobriti sredstva za maksimalno dva projekta aplicirana na različite prioritetne oblasti. Pragovi sredstava koja se dodjeljuju razvrstani su u dvije grupe i to:**

**Grupa 1.**

**od 2.000,00-6.000,00 KM**

**Grupa 2.**

**od 6.000,00 – 13.000,00 KM**

Jedna organizacija civilnog društva može podnijeti više projektnih prijedloga, s tim da se mogu odobriti sredstva za maksimalno dva projekta aplicirana na različite teme.

**Grantom koji se dodjeljuje u okviru ovog poziva mogu se financirati administrativni troškovi i troškovi osoblja u maksimalnom iznosu od 30% od zahtijevanog iznosa, ostatak od 70% financijskih sredstava treba biti predviđen za programske aktivnosti projekta**.

**Općina Vitez zadržava pravo da ne dodijeli sva raspoloživa financijska sredstva, u slučaju da projektni prijedlozi ne zadovoljavaju zadane kriterije.**

**Izabrani projekti se trebaju realizirati u toku 2025.g. tj. do 31.12.2025.godine.**

1. **Opće informacije o pozivu za predaju prijedloga projekata**

**Obavezna dokumentacija** treba da sadrži sljedeće dokumente i dostavlja se u **dva printana primjerka i to**:

**Grupa 1.**

**od 2.000,00 -6.000,00 KM**

### **Projektni prijedlog** (word format)

### **Pregled budžeta/proračuna** (excel format)

### **Plan aktivnosti i promocije** (word format )

**Grupa 2.**

**od 6.000,00 – 13.000,00 KM**

### **Projektni prijedlog** (word format)

### **Pregled budžeta/proračuna** (excel format)

* **Matrica logičkog okvira** (word format)

### **Plan aktivnosti i promocije** (word format )

**Dodatna dokumentacija** je vrlo važan dio projektne dokumentacije i treba biti kompletirana kako bi prijedlog projekta mogao biti evaluiran. Dodatna dokumentacija se dostavlja **u jednom primjerku (printana verzija dokumenta i skenirana na USB)** i treba da sadrži sljedeće:

* kopija **važećeg rješenja o registraciji organizacije u BiH**

(za nosioca projekta (aplikanta) i eventualne partnere na projektu),

* popunjena forma **Administrativni podaci o aplikantu** (word format ),
* popunjena **Financijska identifikaciona forma** (word format),
* popunjena i potpisana **Izjava o podobnosti** (word format),
* Izjava o dvostrukom financiranju
* Izjava o partnerstvu
* kopija završnog **godišnjeg finansijskog izvješća za 2024. godinu (dokument bilans stanja i bilans uspjeha)** koji je ovjeren od strane nadležne agencije za financijsko poslovanje i licenciranog i ovlaštenog knjigovođe,
* kopija **godišnjeg narativnog izvješća** organizacije za 2024. godinu,
* ukoliko je odobren projekt po prethodnom javnom pozivu za 2024.g. za NVO potrebno je da je uredno podneseno izvješće (općina vodi urednu evidenciju dostavljenih izvješća i ukoliko niste na listi, vaš projekt neće moći biti odobren u 2025.g.)

U slučaju da projekt bude odobren originali gore navedenih dokumenata mogu biti traženi na uvid. Kopije priložene dodatne dokumentacije nije potrebno ovjeravati osim Rješenja o registraciji.

1. **Ko može aplicirati?**

Učešće u ovom javnom pozivu je otvoreno, na jednakim osnovama, za sve formalno registrirane OCD/NVO (udruženje/udruga ili fondacija), u skladu sa važećim zakonskim propisima u Bosni i Hercegovini.

Da bi se prijavili na javni poziv aplikanti moraju:

* + biti pravno lice neprofitnog karaktera registrirano u BiH u skladu sa važećim zakonskim propisima (udruženje/udruga ili fondacija);

Potencijalni aplikanti ne mogu učestvovati u pozivu ili dobiti grantove ukoliko uz prijedlog projekta ne dostave potpisanu izjavu o podobnosti. Ovaj javni poziv nije otvoren za ogranke stranih i međunarodnih udruženja/udruga, fondacija i drugih neprofitnih organizacije koje su registrirane i djeluju u Bosni i Hercegovini.

Aplikanti će biti isključeni iz učešća u pozivu ili iz dodjeljivanja grantova ako su u trenutku poziva za predaju prijedloga projekata:

1. subjekti konflikta interesa;
2. krivi za davanje lažnih informacija ovlaštenoj strani za ugovore, koje su potrebne kao preduvjet za učestvovanje u pozivu za predaju prijedloga projekata ili ako nisu dostavili potrebne informacije;
3. pokušali doći do povjerljivih informacija, uticali na povjerenstvo za evaluaciju ili ovlaštenu stranu za ugovore tokom procesa evaluacije poziva za predaju prijedloga projekata.
4. **Partnerstva i podobnost partnera**

Aplikanti mogu aplicirati samostalno ili u partnerstvu sa drugim organizacijama civilnog društva/nevladinim organizacijama.

**Partnerske organizacije**

Partneri na projektu mogu biti: druge organizacije civilnog društva/nevladine organizacije. Partneri aplikanta učestvuju u kreiranju i implementaciji projekta, ista pravila se primjenjuju za partnerske organizacije kao i za troškove nosioca projekta (aplikanta). Partnerske organizacije moraju zadovoljiti iste uvjete podobnosti kao i aplikant. Ako aplicira u partnerstvu, “Aplikant,” će biti vodeća organizacija, a ako bude izabran, kao ugovorna strana (“Korisnik”), snositi će u potpunosti pravne i financijske odgovornosti za izvršenje projekta. Izjava o partnerstvu mora biti ispravno popunjena i činiti sastavni dio aplikacije.

**Suradnici**

I druge organizacije i/ili institucije mogu biti uključene u projekt (škole, vrtići, muzeji i sl.). Organizacije, institucije i njihovi suradnici mogu dati doprinos u realizaciji projektnih aktivnosti, ali ne mogu biti korisnici sredstava koja se dodjeljuju putem ovog javnog poziva.

1. **Prioritetne oblasti**

Projekti sa kojima se može aplicirati u okviru ovog poziva moraju biti u skladu sa razvojnim ciljevima i strategijama općine Vitez.

Projekt mora obuhvatiti oblast definiranu za općinu Vitez i to:

**1. EKOLOGIJA I OČUVANJE ŽIVOTNE SREDINE**

1.1. Projekti koji doprinose unapređenju i zaštiti okoliša (kroz zelene ideje do ekološke općine)

**2. SOCIJALNA POLITIKA I ZDRAVSTVO**

2.1. Projekti koji imaju za cilj zaštitu fizičkog i mentalnog zdravlja djece i mladih, osoba sa teškoćama u razvoju, osoba sa invaliditetom, dijabetičara i drugih osoba koje potrebuju brigu i pomoć lokalne zajednice;

2.2. Podrška projektima koji imaju za fokus osobe treće životne dobi;

**3. KULTURA I SPORT**

3.1. Projekti promocije kulturno-umjetničkog stvaralaštva i uključivanje stanovništva u kulturne sadržaje (folklor, kulturno naslijeđe, rukotvorine, manifestacije, promocije knjiga, predstave...);

3.2. Projekti koji doprinose uključenju djece i mladih u sportske aktivnosti u cilju zdravog razvoja života;

3.3. Sportski programi obuke neplivača

**4. MLADI**

4.1. Projekti koji doprinose modelima prevencije mladih (zaštita reproduktivnog zdravlja mladih, zaštita mentalnog zdravlja, i drugih oblika prevencije mladih…);

4.2. Projekti podrške mladim u ruralnim područjima općine;

4.3. Projekti koji imaju za cilj sigurnost mladih na društvenim mrežama;

4.4. Projekti koji doprinose društvenim i zabavnim sadržajima za mlade (festivali, ulična umjetnost, predstave, koncerti, škola crtanja…);

4.5. Podrška projektima edukacije iz oblasti naprednih tehnologija.

**5.OSTALO**

5.1. Podrška projektima koji razvijaju ideje svih oblika turizma

1. **Trajanje**

Izabrani projekti se trebaju realizirati u toku 2025.godine tj. do 31.12.2025.godine.

1. **Lokacija**

Projekti moraju biti implementirani isključivo na području općine Vitez. U iznimnim slučajevima dozvoljeno je pojedine aktivnosti provesti na teritoriji druge općine ukoliko za to postoje objektivni razlozi.

1. **Vrste projekata**

Projekti koji se financiraju trebaju biti pripremljeni u skladu sa javnim pozivom tj. navedenim prioritetnim strateškim oblastima. Projektni prijedlozi trebaju jasno zadovoljavati potrebe iskazane kroz teme javnog poziva, odnosno projekti trebaju biti kreirani kao odgovor na specifične potrebe lokalne zajednice i određene ciljne grupe, identificirane projektom.

Projekti bi se trebali sastojati od nezavisnih operativnih aktivnosti sa jasno formuliranim operativnim ciljevima, ciljnim grupama i planiranim rezultatima.

Projekti trebaju biti integrirani kao metodološki set aktivnosti, kreiran da ostvari određene specifične ciljeve i rezultate unutar ograničenog vremenskog okvira.

**Sljedeće aktivnosti neće biti financirane kao dio projektnih prijedloga po ovom javnom pozivu:**

* Sponzorstva za pojedince za učestvovanje u radionicama, seminarima, konferencijama, kongresima, studijama i treninzima;
* Povremene konferencije (osim ako su neophodne za uspješnu implementaciju projekta);
* Financiranje projekata koji su već u toku ili su završeni;
* Projekti za ekskluzivnu dobrobit pojedinaca, odnosno projekti koji nemaju značaj za širu društvenu zajednicu;
* Projekti koji podržavaju političke stranke;
* Dodjeljivanje humanitarne pomoći;
* Primarno financiranje aplikanta ili njihovih partnera;
* Radovi rekonstrukcije ili rehabilitacije (osim ako su neophodni za uspješnu implementaciju projekta u maksimalnom iznosu do 30% vrijednosti predloženog proračuna);
* Dodjeljivanje grantova trećoj strani.

Ukoliko gore navedene  aktivnosti čine okosnicu projekta Evaluaciona komisija će projekte procijeniti nerelevantnim.

1. **Broj prijedloga projekata i grantova po aplikantu**

Jedna organizacija civilnog društva može podnijeti više projektnih prijedloga, s tim da se mogu odobriti sredstva za maksimalno dva projekta aplicirana na različite prioritetne oblasti. Iznosi sredstava za odobrene projekte ne može biti manji od 2.000,00 KM niti veći od 13.000 KM po jednom projektu.

1. **Gdje i kako preuzeti i poslati aplikacije**

Sve informacije i elektronska verzija cijelog paketa prijavne dokumentacije može se naći na na službenoj web adresi Općine Vitez [www.opcinavitez.info](http://www.opcinavitez.info/).

Dokumentacija za prijavu na javni poziv za Općinu Vitez može se preuzeti **od 25.07.-13.08.2025.g.,** slanjem zahtjeva sa nazivom zainteresirane organizacije na e-mail: katica.radman@opcinavitez.info ili osobno preuzimanjem na sljedećoj adresi:

Općina Vitez

Ured 204 (Katica Iličić – Radman)

Ul. Stjepana Radića 1

72250Vitez

Prijavni set čine dva **(2) primjerka obavezne dokumentacije u printanom obliku i jedan primjerak dodatne dokumentacije također u printanom obliku kao i jedan elektronski primjerak (USB**) **dokumentacije.** Svi materijali se dostavljaju u **jednoj zatvorenoj koverti** preporučenom poštom ili osobno tijekom radnih dana (ponedjeljak – petak), u razdoblju od 08.00 do 15.00 sati, sa naznakom za projekte nevladinih organizacija:

 Općina Vitez

Info centar Općine Vitez, službenik za protokol i prijem pošte

Ul. Stjepana Radića 1, 72250 Vitez

Bosna i Hercegovina

**Rok za predaju aplikacija je 13.08.2025.g. do 15.00 sati**. Aplikacije koje budu pristigle poslije navedenog roka biti će razmatrane jedino u slučaju da poštanski pečat ukazuje na datum slanja prije zvaničnog isteka roka.

Aplikacije poslane na bilo koji drugi način (npr. faksom ili e-mailom) **neće biti uzete u razmatranje**.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i riječi **“Ne otvarati prije zvaničnog otvaranja”**.

Općina Vitez će voditi urednu evidenciju o primljenoj pošiljci.

**NAPOMENA: Dostavljena aplikacija, odnosno projektna dokumentacija ostaje u arhivi općine Vitez i ne vraća se aplikantu.**

1. **Dodatne informacije**

U slučaju da su potrebne dodatne informacije i pojašnjenja, potencijalni kandidati mogu kontaktirati općinu Vitez putem e-mail-a: katica.radman@opcinavitez.info. Pitanja se mogu postavljati do 07.08.2025.g., odgovori na upite će biti dostavljeni u pisanoj elektronskoj formi najkasnije za 3 radna dana nakon prijema upita.

1. **Evaluacija i odabir prijedloga projekata**

Aplikacije će biti razmotrene i procijenjene od strane evaluacionog povjerenstva koju će imenovati općinski načelnik. Evaluaciono povjerenstvo će vršiti procjenu u sljedećim fazama:

(1) Ispunjenje administrativnih uslova

* Potvrda da je aplikacija sadrži obaveznu dokumentaciju koje je kompletno popunjena - kao takva može biti evaluirana;
* Dokumentacija dostavljena u traženom broju primjeraka (2 printana primjerka obavezne dokumentacije, 1 primjerak dodatne dokumentacije + 1 elektronski na USB-u);

(2) Ispunjenje uvjeta koji se tiču aplikanta, partnera i aktivnosti

* Potvrda da aplikant, partneri (i suradnici, ako postoje), kao i aktivnosti, ispunjavaju uvjete navedene u poglavljima 5, 6, 7, 8, 9 i 10;

(3) Procjena kvaliteta projekta i financijska evaluacija

Procjena kvaliteta projekta, uključujući i predloženi proračun, biće izvršena u skladu sa kriterijima utvrđenim u tabeli za evaluaciju koja je sastavni dio ovog dokumenta. Postoje dvije vrste kriterija za evaluaciju: kriteriji za selekciju i kriteriji za dodjelu sredstava.

Cilj kriterija za selekciju je da pomognu procjenu financijskih i operativnih sposobnosti aplikanata kako bi se osiguralo da oni:

* imaju stabilna i dovoljna financijska sredstva za osobni rad tijekom cjelokupnog razdoblja implementacije projekta;
* posjeduju profesionalne sposobnosti i kvalifikacije potrebne za uspješnu implementaciju kompletnog projekta. Ovo se odnosi i na partnere aplikanta.

Kriteriji za dodjelu sredstava omogućavaju da se kvalitet predanih projekata procijeni na osnovu postavljenih prioritetnih oblasti, a sredstva odobre po osnovu aktivnosti koje maksimiziraju opći efekat samog javnog poziva za predaju prijedloga projekata. Kriteriji se odnose na značaj predloženog projekta, usuglašenost projekta sa ciljem poziva i prioritetnim oblastima, kvalitet projekta, očekivane rezultate, održivost projekta i racionalnost traženih sredstava.

Molimo vas da obratite pažnju na sljedeće bitne informacije:

**Sistem bodovanja:**

* Kriteriji evaluacije podijeljeni su na sekcije i podsekcije. ***Svaka podsekcija se obavezno ocjenjuje ocjenama između 1 i 5 na sljedeći način: 1 = veoma loše; 2 = loše; 3 = odgovarajuće; 4 = dobro; 5 = veoma dobro.*** Svaki član povjerenstva potpisuje svoju individualnu evaluacionu tabelu, a svi članovi zajedno potpisuju zbirnu evaluacionu tabelu za svaki projektni prijedlog. Rangiranje projektnih prijedloga se vrši na način da je prvoplasirani projektni prijedlog onaj koji ima najveći zbir bodova te slijedi projekat sa prvim sljedećim nižim zbirom bodova i tako do najnižeg zbira osvojenih bodova.

Samo projekti koji su dobili preko 50 bodova će biti razmatrani za financiranje, jer projektni prijedlozi ispod ovog praga nisu zadovoljili postavljene standarde te bi efikasnost njihove provedbe mogla biti upitna.

Da bi bili uzeti u razmatranje za financiranje projekti čiji su zahtjevani proračuni do 13.000,00 KM trebaju dobiti preko 75 i više bodova u procesu evaluacije. Odluka o odobrenju granta zasnovana je na ukupnom broju projekata koji mogu biti financirani u okviru raspoloživih sredstava. Ovi pragovi su utvrđeni kako bi se odredio minimalni kvalitet projektnih prijedloga te time osigurala najbolja vrijednost za data sredstva. Prioritet pri odobravanju sredstava će imati projekti sa najviše bodova.

**Napomena o Sekciji 1. Financijski i operativni kapacitet podnosioca prijave**

Ukoliko je ukupan zbir **u Sekciji br.1 niži od 10 bodova**, projekt će biti isključen iz daljeg evaluacionog procesa, jer je procijenjeno da OCD nema minimalne kapacitete za kvalitetnu implementaciju predloženog projekta.

**Napomena o Sekciji 2. Relevantnost**

Ukoliko je ukupan zbir u **Sekciji 2, niži od 18 bodova**, projekt će biti isključen iz daljeg evaluacionog procesa, jer ovakva procjena podrazumijeva da, iako podnosilac prijave zadovoljava financijske i operativne kapacitete, sama projektna ideja nije relevantna niti u skladu sa definiranim prioritetima iz javnog poziva, te ne utiče u dovoljnoj mjeri na zadovoljenje potreba lokalne zajednice.

**Tabela za evaluaciju**

|  |  |  |
| --- | --- | --- |
| **Sekcija** | **Maksimalan broj bodova** | **Ocjena** |
| **1. Financijski i operativni kapacitet** | **15** |  |
| 1.1 Da li aplikant i partneri imaju dovoljno **iskustvo u upravljanju projektima**?  | 5 |  |
| 1.2 Da li aplikant i partneri imaju dovoljne **stručne kapacitete**? (posebno poznavanje pitanja na koje se projekt odnosi) | 5 |  |
| 1.3. Da li aplikant i partneri imaju dovoljne **upravljačke kapacitete**?(uključujući osoblje, opremu i sposobnost za upravljanje proračunom projekta)?  | 5 |  |
| **2. Relevantnost** | **25** |  |
| 2.1. Koliko je projekt relevantan u odnosu na **cilj** i jedan ili više **prioriteta** javnog poziva?Napomena: ocjena 5 (veoma dobro) može se dobiti samo ako se projekt odnosi barem na **jedan od prioriteta.** | 5 |  |
| 2.2 Koliko su jasno definirani i strateški odabrani oni koji su uključeni u projekt (posrednici, krajnji korisnici, **ciljne grupe**)? | 5 |  |
| 2.3 Da li su **potrebe ciljne grupe** i krajnjih korisnika jasno definirani i da li im projekt prilazi na pravi način?  | 5 |  |
| 2.4 Da li projekt posjeduje **dodatne kvalitete**, kao što su inovativani pristup i modeli dobre prakse?  | 5 |  |
| 2.5 Da li prijedlog zagovara **model politike baziran na pravima** i da li to ima uticaja na podređene grupe? (promocija jednakosti spolova i jednakih mogućnosti, zaštita prirodne sredine, inter-etnička suradnja, problematika omladine, itd) | 5 |  |
|  |
| **3. Metodologija** | **20** |  |
| 3.1 Da li su **plan aktivnosti** i predložene **aktivnosti** odgovarajuće, praktične i dosljedne ciljevima i očekivanim rezultatima? | 5 |  |
| 3.2 Koliko je konzistentan cjelokupan dizajn projekta? (a naročito, da li odražava analizu uočenih problema, moguće vanjske faktore ) | 5  |  |
| 3.3 Da li je nivo **uključenosti i angažiranosti partnera u realizaciji** projekta zadovoljavajući? Napomena: ukoliko nema partnera, ocjena će biti **1** | 5 |  |
| 3.4 Da li projekt sadrži **objektivno mjerljive indikatore** rezultata aktivnosti? | 5 |  |
|  |
| **4. Održivost**  | **25** |  |
| 4.1 Da li će aktivnosti predviđene projektom imati **konkretan uticaj** na ciljne grupe?  | 5 |  |
| 4.2 Da li će projekt imati **višestruki uticaj**? *(uključujući mogućnost primjene na druge ciljne grupe ili implementaciju u drugim sredinama i/ili produžavanje efekata aktivnosti kao i razmjene informacija o iskustvima sa projekta)* | 5 |  |
| 4.3 Da li su očekivani rezultati predloženih aktivnosti institucionalno **održivi?** *(Da li će strukture koje omogućavaju da se aktivnosti nastave postojati na kraju projekta? Da li će postojati lokalno “vlasništvo” nad rezultatima projekta?)* | 5 |  |
| 4.4Da li su očekivani rezultati predloženih aktivnosti **održivi**? (*kakav će biti strukturalni uticaj provedenih aktivnosti – npr. da li će doći do poboljšanja pravne regulative, metoda i pravila ponašanja, itd.)?* | 5 |  |
| 4.5 Da li je vjerovatno da će očekivani dugoročni rezultati imati uticaja na lokalne ekonomske uslove i/ili kvalitet života u ciljnim područjima? | 5 |  |
|  |
| **5. Proračun i racionalnost troškova** | **15** |  |
| 5.1 Da li je odnos između procijenjenih troškova i očekivanih rezultata zadovoljavajući? | 5 |  |
| 5.2 Da li su predloženi troškovi **neophodni** za implementaciju projekta?  | 5 |  |
| 5.3 Proračun- da li je proračun jasan i da li uključuje i narativni dio? (omogućena opravdanost za tehničku opremu)- da li je zadovoljen princip prema kome administrativni i troškovi osoblja ne prelaze 20% ukupnih troškova?- gdje je primjenjivo, da li su priložene biografije i opisi radnih mjesta? | 5 |  |
| **Maksimalni ukupni zbir** | **100** |  |

**Obavijest o odluci**

Svi aplikanti koji su predali prijedloge projekata, koji su prihvaćeni ili odbijeni, bit će obaviješteni putem web stranice općine ili oglasne ploče objavom Preliminarne liste, a potom i konačne liste odobrenih projekata za nevladine organizacije. Rezultati će biti objavljeni na web stranici Općine Vitez ([www.opcinavitez.info](http://www.opcinavitez.info/) ), kao i na oglasnoj ploči Općine.

Odluka o odbijanju prijedloga projekta ili neodobravanju sredstava biće donesena ako:

* aplikant ili jedan ili više njegovih partnera ne ispunjavaju uvjete za učešće na javnom pozivu;
* projektne aktivnosti nisu prihvatljive (npr. predložene aktivnosti izlaze izvan okvira poziva za predaju prijedloga projekata, projekt po predviđenom trajanju prelazi maksimalni dozvoljeni vremenski period ili je manji od minimalnog, zahtijevana suma novca je veća od maksimalne dozvoljene sume ili manja od minimalne itd.);
* prijedlog projekta nije bio procijenjen kao relevantan ili financijski i operativni kapaciteti aplikanta nisu dovoljni, ili su projekti koji su izabrani bili superiorniji po ovim pitanjima;
* prijedlog projekta je ocijenjen kao tehnički i financijski inferioran u odnosu na izabrane prijedloge projekata.

Izvješća o procesu evaluacije i uspješno evaluirani projekti se dostavljaju Općinskom načelniku koji na prijedlog Povjerenstva donosi konačnu odluku o financiranju ili odbijanju bilo kojeg projekta u okviru ovog javnog poziva.

**Uvjeti koji se odnose na implementaciju projekta nakon odluke o dodjeli sredstava**

Prije potpisivanja ugovora općina Vitez ima pravo da zatraži od organizacije civilnog društva da izvrši određene izmjene na projektnom prijedlogu kako bi bili u skladu sa pravilima i procedurama LOD metodologije .

**LISTA ANEKSA**

 **Aneks 1** Projektni prijedlog

 **Aneks 2** Pregled proračuna

 **Aneks 3** Logička matrica

 **Aneks 4** Plan aktivnosti i promocije

 **Aneks 5** Administrativni podaci o aplikantu

 **Aneks 6** Financijska identifikacijska forma

 **Aneks 7** Izjava o podobnosti

 **Aneks 8** Izjava o dvostrukom financiranju

 **Annex 9** Izjava o partnerstvu